Z A P I S N I K
                                 40. sjednice Vijeća Mjesnog odbora Mlinovi,
održane 19. rujna 2024.
u MO Mlinovi, Jahorinska 5,
s početkom u 20.00 sati  

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Gordan Vergles, član Vijeća
Zlatko Domljan, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
             Predsjednik Vijeća daje na glasanje zapisnik sa 39. sjednice koji je jednoglasno usvojen.
             Predsjednik Vijeća daje na glasanje dnevni red 40. sjednice koji je jednoglasno usvojen.

DNEVNI RED:

1. Donošenje zaključka o potrebi osiguranja sredstava u Financijskom planu za Plan potreba MO Mlinovi 2025. (maksimalni raspoloživi iznos je 3.000,00 €)
2. Tekuća problematika 
3. Pitanja, prijedlozi i obavijesti


1) Donošenje zaključka o potrebi osiguranja sredstava u Financijskom planu za Plan potreba MO Mlinovi 2025. (maksimalni raspoloživi iznos je 3.000,00 €)

            Nakon provedene rasprave VMO Mlinovi jednoglasno donosi zaključak o potrebi osiguranja sredstava u Financijskom planu za Plan potreba MO Mlinovi 2025. (maksimalni raspoloživi iznos je 3.000,00 €).

 
2) Tekuća problematika

            Predsjednik Vijeća izvještava o tekućoj problematici od posljednje sjednice:

2.1. Zaprimanje negativnog očitovanja ZET-ove službe odnosa s javnošću na zahtjev grupe stanovnika za produženje privremene linije 102A uz obrazloženje da bi to rezultiralo smanjenjem broja polazaka, a što bi predstavljalo značajan pad postojeće usluge. Također ZET ne raspolaže dodatnim brojem autobusa i vozača.

2.2. Zaključak o terenskom očevidu o postupanju komunalnog redara na lokacijama ulica Ragled, Lovćenska, Mlinovi i Snježničke stube.

2.3. Odgovor podružnice Čistoća na zahtjev za čišćenje i održavanje ispred objekta mjesne samouprave na lokaciji Jahorinska 5 da se Jahorinska ulica nalazi u redovnom programu čišćenja i pranja Grada Zagreba koji se provodi po rasporedu 2. i 4. četvrtak u mjesecu u 1. smjeni.

2.4. Negodovanje stanovnika koji su se obratio na više adresa i tražio odgovor zašto je rok završetka radova na lokaciji Šestine ponovo produljen. Da li će rokovi i puštanje autobusne linije biti ispoštovani ovaj put te da li izvođač radova ima obvezu plaćanja penala zbog kašnjenja. Trebali bi se bolje planirati radovi uzimajući u obzir i promet.

2.5. Revoltirani stanovnik se obratio predsjednik MO Mlinovi i na više adresa iskazujući negodovanje i nezadovoljstvo zbog promjene smjera zadnjeg dijela Alanskih stuba (dijela koji spaja Lovćensku i Jahorinsku ulicu). Predsjednik mu je odgovorio i objasnio potrebu za istim.

2.6. Prijava Vodovodu – hitne intervencije da na početku Pirovca (Pirovac 1) iz „š
krinjice vodovoda“ danima izlazi voda.


3) Pitanja, prijedlozi i obavijesti  

3.1. VMO Mlinovi jednoglasno donosi Zaključak o iskazivanju stava o nespajanju s drugim MO u Gradskoj četvrti Podsljeme.

3.2. VMO Mlinovi donosi zaključak kojim traži od GČ Podsljeme: 
- povratnu informaciju zašto VMO Mlinovi nije obaviješteno da prikupljene ponude (stol za stolni tenis, pikado, društvene igre, kazališne predstave) nisu valjane obzirom da si iste predane prije više mjeseci,
- povrat predanih prikupljenih ponuda,
- kopije prikupljenih ponuda MO Šestine obzirom da su navodno iste bile uredu,
- da stručne službe prikupe ponude za MO Mlinovi.
Datum o održavanju dana društvenih aktivnosti i igara u zgradi mjesne samouprave Jahorinska ulica 5, biti će naknadno dostavljen ovisno o vremenu potrebnom za nabavku gore navedenog.   

3.3. Traži se popravak rasvjete i gazišta Alanskih stuba na potezu između Lovćenske ulice i Gornjeg Prekrižja.

3.4.Vezano uz raspisani javni natječaj nabave 200 mobilnih kamera kojima će se nadzirati odlaganje otpada i koje će biti postavljene u blizini zelenih otoka i podzemnih spremnika. VMO Mlinovi jednoglasno donosi zaključak kojim se traži postavljanje 3 mobilne kamere na sljedećim lokacijama: 1. na početku Lovćenske ulice uz potporni zid, 2. na autobusnoj stanici kod dućana Spar (smjer prema Mihaljevcu), 3. na autobusnoj stanici Mlinovi 19 (smjer prema Mihaljevcu) gdje stanovnici učestalo ostavljaju otpad.

3.5. VMO Mlinovi ponavlja zahtjev za hitnu sanaciju i rekonstrukciju Snježničkih stuba.

3.6. Stanari Snježničkih stuba traže postavljanje 2 (dva) prometna znaka zabrane parkiranja, 1. zabrana zaustavljanja i parkiranja osim za stanare Snježničkih stuba na lokaciji ulica Mlinovi kod kč broja 25a i 2. zabrana zaustavljanja i parkiranja osim za stanare Snježničkih stuba na lokaciji ulica Mlinovi između kč broja 29-31 (sveukupno 2 parkirna mjesta). VMO Mlinovi opetovano je upozoravalo na učestali problem nepropisnog parkiranja automobila na potezu nasuprot restorana Okrugljak.  

3.7. Traži se da se na lokaciji ulica Mlinovi kod kč broja 27 odobri postavljanje zatvorene kućice za odlaganje bicikala koje će stanari Snježničkih stuba sami financirati ili informaciju kome poslati zahtjev.

3.8. Traži se povratna informacija od Gradske četvrti Podsljeme o aktivnostima geodetskog mjerenja i zacrtavanja po kolniku Štirovničke i dijela Lovćenske ulice.

Sjednica je završena u 21:15 sati.  



KLASA: 024-08/24-003/1828
URBROJ: 251-13-11-2/003-24-2
Zagreb, 19. rujna 2024.


Zapisnik obradila: Mirela Gašpert Bertić



  
                 Zapisnik sastavila:
	Potpredsjednica Vijeća, Silva Vresk, v.r.
	


                                                                                                               Predsjednik Vijeća
Mjesnog odbora Mlinovi
                                                                                                            Sendi Numan, v.r.

